Skladno s 7. odstavkom 57. člena iz razloga pod 3. točko prvega odstavka 68. člena Zakona o javnih uslužbencih (ZJU; Ur. L. RS, št. [63/07](http://www.uradni-list.si/1/objava.jsp?sop=2007-01-3411) UPB, s spremembami in dopolnitvami) in na podlagi 25. člena Zakona o delovnih razmerjih (ZDR-1, Ur. l. RS, št. [21/13](http://www.uradni-list.si/1/objava.jsp?sop=2013-01-0784), s spremembami in dopolnitvami) Agencija Republike Slovenije za okolje objavlja prosto strokovno-tehnično delovno mesto

**HIDROLOG III (m/ž),** šifra DM 12035, na Oddelku za hidrološke analize površinskih voda, Sektorju za analize podnebja in vodnega kroga, Uradu za meteorologijo in hidrologijo, za določen čas, s polnim delovnim časom, do 30. 9. 2021 oz. do upravičenosti financiranja zaposlitve na projektu »Čezmejni načrt za inovativno trajnostno upravljanje mejne Mure in izboljšanje obvladovanja poplavne ogroženosti (goMURra)«.

Kandidati, ki se bodo prijavili na prosto delovno mesto, morajo izpolnjevati naslednja pogoja:

* visokošolsko strokovno izobraževanje (prejšnje)/visokošolska strokovna izobrazba (prejšnja) ali visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* najmanj 8 mesecev delovnih izkušenj.

Delovne naloge:

* izdelava analiz hidroloških podatkov
* vodenje evidenc strokovnih vsebin
* priprava podatkovnih zbirk in kartografskih strokovnih podlag
* vrednotenje vsebin monitoringa hidromorfoloških elementov
* opravljanje administrativnih in drugih del na projektu

Prednost pri izbiri imajo kandidati s poznavanjem zakonodaje in metodologij s področja ekološkega stanja voda, z izkušnjami z delom z geografskimi informacijskimi sistemi, z relacijskimi bazami podatkov, z računalniško obdelavo podatkov ter hidromorfoloških elementov in z izkušnjami pri projektnem delu, poročanju o projektih ter administraciji.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

**Kandidat mora k prijavi priložiti naslednje izjave:**

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. izjavo o izpolnjevanju pogoja glede delovnih izkušenj oziroma opis delovnih izkušenj in
3. izjavo, da za namen te javne objave dovoljuje Agenciji Republike Slovenije za okolje pridobitev teh podatkov iz uradne evidence.

Kandidati za razpisano prosto strokovno-tehnično delovno mesto vložijo prijavo na obrazcu **»prijavni obrazec«**, ki je priloga tej javni objavi. Zaželeno je, da je prijavnemu obrazcu priložen tudi kratek življenjepis kjer kandidat poleg formalne izobrazbe navede tudi druga znanja in veščine, ki jih je pridobil.

Delovno razmerje bo sklenjeno za določen čas, s polnim delovnim časom, do 30. 9. 2021 oz. do upravičenosti financiranja zaposlitve na projektu »Čezmejni načrt za inovativno trajnostno upravljanje mejne Mure in izboljšanje obvladovanja poplavne ogroženosti (goMURra)«.

Projekt »Čezmejni načrt za inovativno trajnostno upravljanje mejne Mure in izboljšanje obvladovanja poplavne ogroženosti (goMURra)« delno financira Evropska unija iz Evropskega sklada za regionalni razvoj. Projekt se izvaja v okviru Programa sodelovanja INTERREG V-A Slovenija – Avstrija za obdobje 2014-2020.

Denarna sredstva za financiranje zaposlitve so zagotovljena v proračunu Republike Slovenije na proračunskih postavkah:

- 180119 EU14-20 Teritorialno sodelovanje -EU (85 %),

- 180120 EU14-20 Teritorialno sodelovanje - slovenska udeležba (15 %).

Kandidat vloži prijavo v pisni obliki, ki jo pošlje v zaprti ovojnici z označbo: »za javno objavo delovnega mesta HIDROLOG III (m/ž), šifra DM 12035, na Agenciji Republike Slovenije za okolje, pod zap. št. 10033-3/2021« na naslov: Agencija Republike Slovenije za okolje, Vojkova 1b, 1000 Ljubljana. Prijava je možna do vključno **četrtka, 14. 1. 2021**. Za pisno obliko prijave se šteje tudi elektronska oblika, poslana na elektronski naslov: gp.arso@gov.si, pri čemer veljavnost prijave ni pogojena z elektronskim podpisom.

**Prijavni obrazec je obvezna sestavina prijavne vloge posameznega kandidata.**

Kandidati bodo pisno obveščeni o (ne)izboru, v roku 8 dni po zaključenem postopku izbire.

Informacije o izvedbi javne objave dobite na tel.: 01/ 478 44 11 (Nika Javornik).

Opomba: Uporabljeni izrazi, zapisani v moški slovnični obliki, so uporabljeni kot nevtralni za moške in ženske.